recursal/SuperWikiNEXT-32B huggingface dataset:
**Anton Minde** (1875–1945) var en norsk industrigründer. Han etablerte i 1898 Minde Chokoladefabrik i Bergen sammen med broren Hjalmar. 

For produktene ble brødrene Minde premiert både på Bergensutstillingen i 1898 og 1928, og på jubileumsutstillingen i Kristiania i 1914. Fabrikken ble drevet gjennom de harde 1930-årene og 2. verdenskrig av Anton Minde, som døde sommeren 1945. 

Anton Minde var gift med Anna Arnesen, datter av venstrepolitikeren og stortingsmannen Arne Arnesen. De hadde 7 døtre, men ingen av dem overtok sjokoladeproduksjonen, som gikk over på andre hender etter Anton Mindes død. Anton Minde sørget for store legater til jordbruksforbedring og vanskeligstilte innbyggere i Fana kommune, der han bodde. Han ligger begravet ved Birkeland kirke i Fana.

Referanser
----------

1. 1 2   Folketellingen i Norge i 1920, www.digitalarkivet.no[Hentet fra Wikidata]
2. 1 2 3   Slekt og Datas Gravminnebase, «Minneside basert på bilder og gravminnedata for Anton Minde, (27.oktober 1875 - 02.juli 1945).», besøkt 26. oktober 2022[Hentet fra Wikidata]

|  |  |
| --- | --- |
| Oppslagsverk/autoritetsdata | Historisk befolkningsregister
 |
Må ikke forveksles med Thea Selliaas Thorsen.

| Medaljeoversikt |
| --- |
| Konkurrerte for Norges flagg Norge |
|  i landeveissykling: |
| Landeveissykling Norgesmesterskap |
| Gull | 2015 Gjøvik | Gateritt |
| Gull | 2013 Grimstad | Gateritt |
| Bronse | 2016 Bodø | Gateritt |
| Bronse | 2012 Bergen | Gateritt |

**Thea Thorsen** (født 15. mars 1992) er en norsk tidligere landeveissyklist som syklet for det norske profflaget Team Hitec Products.

Karriere
--------

Thorsen startet å sykle som 11-åring og begynte å konkurrere for Ringerike SK ett år senere. I 2011 signerte hun en ettårskontrakt med det norske profflaget Team Hitec Products.

I gaterittet under NM i landeveissykling 2012 i Bergen tok Thorsen NM-bronsen 14 sekunder bak lagvenninnen Emilie Moberg. Året etter i Grimstad, tok hun gullmedaljen 1 minutt og 34 sekunder foran Moberg.

Under U23-EM i landeveissykling i 2013, endte Thorsen på en 6.-plass i temporittet. Samme år endte hun på 25.-plass under VM i landeveissykling 2013 for seniorer, 2.18,86 bak gullvinner Ellen van Dijk fra Nederland.

Thorsen gjentok NM-gullet i gateritt fra 2013 under NM i landeveissykling 2015 i Gjøvik, da hun spurtslo lagvenninnen Miriam Bjørnsrud på oppløpet.

Hun studerer[*når?*] til daglig idrettsbiologi ved Norges idrettshøgskole.

Referanser
----------

1. 1 2 3  «Bli kjent med Thea Thorsen». Ladies Tour of Norway. 13. august 2014. Arkivert fra originalen 25. september 2015. Besøkt 24. september 2015.
2. ↑  Skogheim, Kjetil (6. desember 2011). «Har fått kontrakt med profflag». Ringerikes Blad. Besøkt 24. september 2015.
3. ↑  Eriksen, Mette (27. juni 2015). «Thea Thorsen ble norgesmester i gateritt». Ringerikes Blad. Besøkt 24. september 2015.

Eksterne lenker
---------------

* (en) Thea Thorsen – UCI Rediger på Wikidata

* (en) Thea Thorsen – ProCyclingStats Rediger på Wikidata

* (en) Thea Thorsen – Cycling Archives Rediger på Wikidata

* (en) Thea Thorsen – Cycling Quotient Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
**Über** eller **ueber** kommer fra tysk og er et kognat fra latin *super*, gresk *ὑπέρ* (*hyper*) og engelsk *over*.

På 2000-tallet ble *über* også kjent som et synonym for *super* på grunn av videospillentusiasters overdrevne bruk av ordet i for eksempel skytespillet *Team Fortress 2*, hvor våpenets *über-charge* bokstavelig talt betyr «super charged», generelt med en forsterkende betydning.

Bruk av ordet på tysk
---------------------

På tysk er *über* en preposisjon, men brukes også som affiks i sammensatte ord. Begge viser til en tilstand eller hendelse som innebærer økt høyde eller mengde i fysisk forstand, eller til en overdrivelse (eks.: *Übertreibung*) i overført betydning.

*Über* kan oversettes med *over*, *meta* og *super* på norsk, hovedsakelig i sammensatte ord, men oversettelsen avhenger av sammenhengen. Et eksempel kan være Friedrich Nietzsches begrep *Übermensch* som oversettes med «overmenneske».

Et uttrykk som *über cool* høres merkelig ut for tyskspråklige personer. De ville heller brukt *obercool*, der *ober* betyr «øverste», «høyere» eller «overlegen». For eksempel bruker tyskspråklige hærer gradsbetegnelser som *Oberleutnant* («fenrik» eller «sekondløytnant»).
| Medaljeoversikt |
| --- |
| Konkurrerte for Øst-Tysklands flagg |
| EM |
| Sølv | 1986 i Stuttgart | 100 meter |
| Sølv | 1986 i Stuttgart | 4 x 100 meter |

**Steffen Bringmann** (født 11. mars 1964 i Leipzig) er en tysk tidligere friidrettsutøver som spesialiserte seg på 100 meter.

Hans store år var 1986, med to medaljer fra EM. På 100 meter løp han inn på 10.20 s, og fikk sølv 0.05 s bak legendariske Linford Christie. På 4 x 100 meter ble det en ny sølvmedalje. Laget, som forøvrig bestod av Thomas Schröder, Olaf Prenzler og Frank Emmelmann, kom i mål 35 hundredeler bak Sovjetunionen, på tiden 38.64 s. Bringmann har en personlig rekord på 100 meter på 10.13 s, fra et stevna i Jena i 1986.

Referanser
----------

1. ↑   World Athletics Database, World Athletics utøver-ID 344[Hentet fra Wikidata]

Eksterne lenker
---------------

* (en) Steffen Bringmann – World Athletics Rediger på Wikidata

* (en) Steffen Bringmann – Track and Field Statistics Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |
Brønn midt i skanseanlegget
**Terningen skanse** er et stjerneformet forsvarsanlegg ved Terningåa vest for Terningmoen og Elverum sentrum, rett nord for Hamarvegen (Rv3). 

Terningen skanse ble bygget som en del av forsvarslinja langs Glomma mot angrep fra øst. Anlegget ble påbegynt i 1673 men representerer slik det fremstår i dag de avsluttende årene av Napoleonstiden. Skansen er en av de best bevarte representantene for stjerneformede skanseanlegg i landet. 

Skansen er oppført som et kvadratisk stjerneformet anlegg på ca. 120 x 120 meter. Innenfor vollgraven og vollen lå det en firefløyet laftet forlegning rundt et indre gårdsrom. Forlegningen tjente som innkvartering for mannskap og offiserer med stuer, magasiner og staller. Det ble også oppført to kruttkamre i henholdsvis det sørøstre og nordøstre hjørnet av den indre delen av vollsystemet.

Anlegget ble fredet ved vedtak den 2. august 2014 i samband med et arrangement i forbindelse med grunnlovsjubileet 2014.

Referanser
----------

1. 1 2  «Terningen skanse i Elverum fredet». *riksantikvaren.no*. Riksantikvaren. 11. august 2014. Besøkt 10. september 2014.
2. 1 2  Lia, Øystein og Lintoft, Kari (27. juni 2014). «Terningen skanse fredes». *hedmark.org*. Hedmark fylkeskommune. Arkivert fra originalen 10. september 2014. Besøkt 10. september 2014. CS1-vedlikehold: Flere navn: forfatterliste (link)

Eksterne lenker
---------------

* «Terningen skanse». *Kulturminnesøk*. Riksantikvaren – Direktoratet for kulturminneforvaltning.
* Se modeller og bilder på skansen i DigitaltMuseum

|  |  |
| --- | --- |
| Oppslagsverk/autoritetsdata | Riksantikvaren kulturminne
 |
**Anton Mathias Jenssen** (født 2. februar 1818 i Christianssund, død 10. oktober 1895 i Trondhjem) var en norsk kjøpmann.

Etter lengre studier i utlandet, der han lærte å snakke tysk, engelsk, spansk og portugisisk flytende, trådte han inn i familiebedriften Jenssen & Co. et stort handelshus i hjembyen Trondhjem, som kompanjong i 1850-årene. Han var senere eneeier i virksomheten fra 1868. Jenssen manøvrerte handelshuset gjennom den økonomiske krisen i slutten av 1800-tallet, og unngikk konkurs.

Jenssen brukte sine kunnskaper fra utlandet til å bistå med opprettelsen av nye institusjoner som byens næringsliv fikk behov for på 1800-tallet. Han var med på å etablere Privatbanken i Trondhjem i 1859 og Trondhjems Brandforsikringsselskab i 1863, satt i begges direksjon i en årrekke. Han var også børskommisjonær i Trondhjem 1858–1893, medlem av Norges Banks representantskap 1857–1881 og medlem av direksjonene i Trondhjems Sparebank, Det Nordenfjeldske Dampskibsselskab, Selbo Kobberverk og flere private bedrifter. I 1877 kjøpte han C.L. Schreiner & Co. Ølbryggeri, senere Trondhjems Bryggeri. Han var brasiliansk konsul fra 1852 og fransk konsul fra 1863, og ble ridder av St. Olavs Orden i 1894.

Han var eneste barn av kjøpmann Hans Peter Jenssen og hustru Caroline Moses. Anton Mathias Jenssen ble i 1844 gift med Johanna Richter (1824–1850), som han fikk fem barn med. Døtrene Caroline, Sophie og Hanna ble gift med henholdsvis generalmajor Trygve Olafssøn Klingenberg, konsul Mathias Helmer Lundgreen og lagmann Jacob Lindboe. Parets sønner, Hans Peter Jenssen og Anton Jenssen, førte handelshuset videre. Som enkemann ble Anton Mathias Jenssen i 1855 gift med Caroline Nordrum, som han fikk tre barn med. Sønnen Einar Jenssen ble major og eier av Vinje bruk, mens Harald Jenssen overtok eierskapet i Trondhjems Bryggeri. Yngstedatteren Marie Jenssen ble gift med generalmajor August Spørck.

Referanser
----------

1. 1 2   Stortinget og statsraadet: 1814–1914. B. 1 D. 1 : Biografier A-K, side(r) 444[Hentet fra Wikidata]

Litteratur
----------

* Amundsen, O. Delphin (1947). *Den Kongelige norske Sankt Olavs orden 1847-1947*. Oslo: Grøndahl & Søns Forlag.
* Johansen, O.J. (1929). *Trondhjem i svundne tider. En tusenårs vandring gjennem byen*. Trondhjem: Krogshus Boktrykkeris Forlag. s. 168–169.

Portal: Trondheim

|  |  |
| --- | --- |
| Oppslagsverk/autoritetsdata | Wikistrinda **·** Historisk befolkningsregister **·** VIAF
 |
**Steffen Handal** (født 24. juli 1969 i Bærum) er en norsk lærer og tillitsvalgt. Han ble i november 2015 valgt til leder av Utdanningsforbundet (UDF), med tiltredelse 1. januar 2016. UDF er Norges største fagforening for pedagoger. I 2012 valgt til 2. nestleder i Utdanningsforbundet. I 2015 ble han valgt inn i styret til Education International, den globale sammenslåingen av lærerorganisasjoner som til sammen representerer rundt 32 millioner medlemmer. 

Handal ble tillitsvalgt på heltid i 2006, og på landsmøtet i 2009 ble Handal valgt inn til Utdanningsforbundets sentralstyre. Han ledet utdanningspolitisk utvalg fram til 2012, da han ble valgt inn i ledelsen. Steffen Handal er utdannet adjunkt med tilleggsutdanning i statsvitenskap. Han har erfaring fra studentpolitikken gjennom arbeid i LNL og avdelingsstyret på Høgskolen i Oslo. 

Han har vært lærer ved Skøyen skole i Oslo og har erfaring fra Svolvær barne- og ungdomsskole i Nordland. Handal har i hovedsak undervist på mellomtrinnet, men har også jobbet på ungdomstrinnet og med voksne asylsøkere.

Referanser
----------

1. ↑  Steffen Handal ny leder av Utdanningsforbundet Arkivert 26. november 2015 hos Wayback Machine. 3.11.2015

Eksterne lenker
---------------

* «Ragnhild Lied innstilt som ny leder»[*død lenke*], fra nettsidene til Utdanningsforbundet

| * v
* d
* r
Utdanningsforbundenes ledere |
| --- |
| Norges Lærerlag | 
* Anders Kirkhusmo (1917–33)
* Kåre Norum (1946–62)
* Lydolf Lind Meløy (1962–66)

 |
| Norges Lærerinneforbund | 
* Anna Rogstad (1912–19)
* Anna Sethne (1919–37)
* Herdis Holmboe (1937–46)
* Frieda Dalen (1946–55)
* Gurid Fagnastøl (1955–58)
* Alvhild Vettran (1958–66)

 |
| Norsk Lærerlag | 
* Lydolf Lind Meløy (1966–68)
* Trond Johannessen (1968–78)
* Kari Lie (1978–85)
* Helga Hjetland (1995–2001)

 |
| Lærerforbundet | 
* Anders Folkestad (1993–2001)

 |
| Utdanningsforbundet | 
* Helga Hjetland (2002–09)
* Mimi Bjerkestrand (2010–12)
* Ragnhild Lied (2013–15)
* Steffen Handal (2016-)

 |
En **terna** er en liste med tre navn i sammenheng med utvelgelsen av en katolsk biskop. 

Når en bispestol er vakant, igangsettes det innen den katolske kirke noen prosesser for utvelgelse av ny biskop. Den regulære fremgangsmåte i den største del av det katolske kirkefellesskap er at den pavelige nuntius eller den pavelige delegat oppstiller en liste på tre kandidater (*ternos, qui dicuntur, Apostolicae Sedi proponendos*)[1] etter å ha vurdert en liste over mulige bispeemner som er oppsatt av den lokale bispekonferanse. Navn på ternaen kan til tider også delvis stamme fra annen input. 

Nuntien skal så anstille nærmere undersøkelser vedrørende kandidatenes egnethet. Denne granskningsprosessen kan være nokså bred, med omfattende konsultasjoner, men den er hemmelig, og de forskjellige kommentarer blir heller ikke offentliggjort for historikere i ettertid. 

Nuntien sender så de tre navnene og det sammensatte dossier av kommentarer til Pavestolen. Han uttrykker da også sin egen anbefaling.

Kirkeretten kjenner også en prosedyre der en terna med bispekandidater sendes *fra* Pavestolen. Det gjelder visse områder der gamle bispevalgsordninger er gitt forrang fremfor den vanlige kirkelovs bestemmelser. Da fremlegger Paven tre navn, hvorav én utvelges av det lokale domkapittel. 

Det kjennes historisk og i noen drag fra moderne praksis også andre varianter av bispevalg der en terna inngår.

Referanser
----------

1. ↑  CIC Can. 377 § 3.
***Terningmannen*** er en roman skrevet av den amerikanske forfatteren George Cockcroft, under pseudonymet «Luke Rhinehart». 

Boka (originalens tittel: *The Dice Man*) utkom i 1971, og regnes som en kultklassiker. Den er formet som en selvbiografi over nevnte Luke Rhinehart. Boka handler om en psykiater som lever et normalt liv, helt til den dagen han på impuls kaster en terning og bestemmer seg for å leve etter tilfeldighetens lov. Etter hvert utvikler hovedpersonens liv seg til å bli et komplekst univers av tilfeldige hendelser. Terningen overtar livet hans, og det blir nærmest en religiøs overbevisning. Terningkastingen foregår ved at hovedpersonen setter opp en serie forskjellige valg, for eksempel:

1. Oppfør deg mannsjåvinistisk mot alle i dag.
2. Vær snill mot alle i dag.
3. Lat som om du er Jesus Kristus.
4. Vær overfølsom.
5. Skift personlighet hvert tiende minutt.
6. Drikk deg full.

Deretter kaster han terningen og utfører det valgte alternativet. Rhinehart utvikler etter hvert en teori om at denne typen terningspill skal bidra til å utslette ens personlige egoistiske tankegang i så stor grad at alle handlingene blir vilkårlige.

Boka ble en kultklassiker på 1970-tallet og fikk også en oppblomstring på slutten av 1990-tallet. Innen hippiekulturen har det vært individer som prøver å leve etter terningmannens levesett, og også innen populærkulturen er det flere eksempler på at enkelte har tatt etter Luke Rhinehart. Det mest kjente eksempelet er fra livsstilsmagasinet Mann, hvor en journalist skrev en rekke artikler under pseudonymet Terningmannen, spesielt mellom 2000 og 2004, men også sporadisk etter dette. Senest i mars 2009.

Romanen kom i norsk språkdrakt i 2001 (oversatt av Bodil Engen). ISBN 82-91614-11-3.

Eksterne lenker
---------------

* Nettside om Luke Rhinehart
* Utdrag fra boken (engelskspråklig)

  



|  |  |
| --- | --- |
| Oppslagsverk/autoritetsdata | OCLC
 |
***The Battle of Bull Run*** er en amerikansk stumfilm fra 1913, regissert av Francis Ford.

Handling
--------

Sørstatene går hardt ut mot Unionen. Den nordlige spionstyrken blir forsterket og Grace, hvis bror Harry allerede er medlem av den hemmelige tjenesten, begynner også som spion. En fremtredende oberst fra Sørstatene tar seg av utsendelser, og det er denne mannen Grace etterforsker. Obersten har en kjæreste, May, og Grace begynner en samtale med henne etter at hun ødelegger kjolen sin med vilje. Hun appellerer deretter til May om hjelp.

Dette fører også til et bekjentskap med obersten, og hun praktiserer alle kvinnens lister og fascinasjoner på ham - og han blir etter hvert imponert over henne. Grace får snart vite at viktige utsendelser skal videresendes av obersten, og hun legger planer for å komme seg inn i oberstens hjem.

Skuespillere
------------

* William Clifford som en obersst fra Sørstatene
* Victoria Forde som May - oberstens kjæreste
* Grace Cunard som Grace Myers
* Ray Myers som Harry Myers
* Francis Ford som USAs president Abraham Lincoln

Referanser
----------

1. ↑  THE BATTLE OF BULL RUN

Eksterne lenker
---------------

* (en) *The Battle of Bull Run* på Internet Movie Database Rediger på Wikidata

* (en) *The Battle of Bull Run* på Silent Era Rediger på Wikidata
***The Battle of Shaker Heights*** er en amerikansk komedie og ungdomsfilm fra 2003. Filmen er skrevet og regissert av Efram Potelle og Kyle Rankin, og har Shia LaBeouf i hovedrollen.

Filmen er et resultat av sesong 2 av TV-programmet *Project Greenlight*, et realityprogram hvor ukjente regissører får muligheten til å lage en film. Serien var produsert av Ben Affleck og Matt Damon, og gikk over tre sesonger i USA, samt én sesong i Australia.

Handling
--------

Kelly Ernswiler (Shia LaBeouf) er en ung krigstreningsentusiast som jobber på den lokale butikken, blant annet sammen med bestevennen Sarah (Shiri Appleby), som er forelsket i ham. På krigstreningen møter han Bart Bowland (Elden Henson). De to kommer umiddelbart overens, og Bart bestemmer seg for å hjelpe Kelly gjennom å bruke en militær strategi mot high school-bølla Lance (Billy Kay), som har plaget Kelly i flere år.

Kelly risikerer vennskapet med Bart når han blir forelsket i hans eldre søster Tabby (Amy Smart), selv om hun skal gifte seg med den kjekke businessmannen Miner Weber (Anson Mount). Kelly har også et skjørt forhold til faren, den tidligere rusmisbrukeren Abe (William Sadler), som ved flere anledninger nesten har ødelagt familien. Moren Eve (Kathleen Quinlan) har lenge prøvd desperat å få dem til å snakke normalt med hverandre, men forgjeves. I tillegg må han bestemme seg for om fantasyverdenen han lever i på krigstreningen er verdt konsekvensene han må møte.

Rolleliste
----------

* Shia LaBeouf i rollen som Kelly Ernswiler
* Elden Henson i rollen som Bart Bowland
* Amy Smart i rollen som Tabby Bowland
* Shiri Appleby i rollen som Sarah
* William Sadler i rollen som Abe Ernswiler
* Kathleen Quinlan i rollen som Eve Ernswiler
* Billy Kay i rollen som Lance
* Ray Wise i rollen som Harrison
* Anson Mount i rollen som Miner Weber

Eksterne lenker
---------------

* (en) *The Battle of Shaker Heights* på Internet Movie Database Rediger på Wikidata

* (no) *The Battle of Shaker Heights* hos Filmfront Rediger på Wikidata

* (da) *The Battle of Shaker Heights* i Danmark Nationale Filminstitut Rediger på Wikidata

* (en) *The Battle of Shaker Heights* på AllMovie Rediger på Wikidata

* (fr) *The Battle of Shaker Heights* på Allociné Rediger på Wikidata

* (nl) *The Battle of Shaker Heights* på MovieMeter Rediger på Wikidata

* (en) *The Battle of Shaker Heights* på American Film Institute Rediger på Wikidata

* (en) *The Battle of Shaker Heights* på Rotten Tomatoes Rediger på Wikidata

* (en) *The Battle of Shaker Heights* på Metacritic Rediger på Wikidata

* (en) *The Battle of Shaker Heights* på Box Office Mojo Rediger på Wikidata
**Joseph Marie Anne de Moyriac de Mailla** (kinesisk navn: 馮秉正, pinyin: *Feng Bingzheng*, født 16. desember 1669 på slottet Maillac i Frankrike, død 28. juni1748 i Beijing i Kina) var en kinamisjonær tilhørende jesuittordenen. Han er kjent som kartograf og historiker.[]

Han trådte inn i jesuittordenen i 1686, ble sendt til Kina i 1701 og ankom først Macao den 16. juni 1703. Han virket i Kanton, Jiujiang (i Jiangxi) og i Beijing. I 1710 utgav han kart over Henan, Jiangnan, Zhejiang, Fujian og Taiwan. Han forfattet også historieverket *Histoire générale de la Chine* og bøker om kinesisk fromhet. Han introduserte andakten til Jesu hellige hjerte i Beijing.

Verk
----

* *Histoire générale de la Chine ou annales de cet empire*, douze volumes, Paris, 1777-1783.

Litteratur
----------

* Louis Pfister: *Notices biographiques et bibliographiques sur les jésuites de l'ancienne mission de Chine, 1552-1773*, Chang-hai, 1932-1934 (Nendeln: Kraus Reprint, 1971)

Se også
-------

* Liste over kinamisjonærer tilhørende jesuittordenen

|  |  |
| --- | --- |
| Oppslagsverk/autoritetsdata | Prabook **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE
 |
**Joseph Ma Zhongmu**, mongolsk: **Tegusbeleg** (født 1. november 1918 i Chengchuan i Kina, død 25. mars 2020
) var en katolsk undergrunnsbiskop i bispedømmet Ningxia i den autonome region Indre Mongolia i Folkerepublikken Kina. De kinesiske myndigheter anerkjente ham ikke som biskop, kun som prest i byen Chengchuan.

Liv og virke
------------

### Bakgrunn

Joseph Ma Zhongmu studerte teologi i Datong i Shanxi.

### Prest

Han ble presteviet 31. juli 1947. Ette noen få års videre studier ved det katolske Furen-universitetet (da i Beijing) virket hjan i sjelesorgen i Zhongwei og Hohhot.

Han måtte tåle tyve års forfølgelser før religionene ble gitt anledning til å gjenoppstarte sin virksomhet i 1980-årene. Han var fange i en straffarbeidsleir fra 1958 til 1969 som «kontrarevolusjonær»; hasn hadde nektet å slutte seg til Den kinesiske katolske patriotiske forening. Fra 1969 til 1979 var han arbeider ved et vanndepot. Han ble rehabilitert i 1979, og kunne i 1980 vende tilbake tiul den prestelige sjelesorg.

### Biskop

Han ble hemmelig bispeviet 8. november 1983, som den første og eneste mongolske katolske biskop. Han bodde da i banneret (fylket) Otog Qianqi i ligaen Yimeng, hjemsted for om lag 400 katolikker – 300 mongoler og 300 hankinesere. Han oversatte breviaret fra kinesisk til mongolsk, likeså bibelske og andre religiøse bøker. Han oversatte også Missale Romanum til mongolsk, men dettersom ingen i Vatikanet kunne apråket, kunne de ikke tillate seg å approbere resultatet. Han trakk seg tilbake fra aktivt virke i 2005.

De mongolske katolikker i Otog Qianqi går tilbake til konverterte familier fra den belgiske C.I.C.M.-misjonæren pater Theophile Verbists virke i Indre Mongolia fra 1866 av. 

I byen Chengchuan (*Boro Balgasun* på mongolsk) i ligaen (prefekturet) Yimeng (*Il Ju* på mongolsk) bodde i 2008 hele 90 prosent, eller 7 000, av alle Indre Mongolias katolikker av mongolsk nasjonalitet.

Medregnet hankineserne bor det om lag 20 000 «undergrunnskatolikker» i det som i 1949 var bispedømmet Ningxia, som dekket deler av dagens Indre Mongolia, Ningxia Hui og Shaanxi. Senere er bispedømmene blitt unilateralt endret av den regjeringsgodkjente «åpne» kirke.

Ved bisklopens begravelse forhindret myndighetene deltakelse fra mer enn 15 katolikker, to prester og én biskop å delta.

Referanser
----------

1. ↑   mandarin.rvasia.org[Hentet fra Wikidata]
2. ↑  ucanews.com (11. november 2008) *Sole Ethnic Mongolian Bishop Celebrates 90th Birthday* http://www.ucanews.com/2008/11/11/sole-ethnic-mongolian-bishop-celebrates-90th-birthday/ AsiaNews.it: Msgr. Giuseppe Ma Zhongmu, the only bishop of Mongolian ethnicity, has died. He was 101 years’ old 2020-03-26, lest 2020-03-31
3. ↑  UCANews: China stifles funeral of underground Catholic bishop 27. mars 2020, lest 31. mars 2020.

Litteratur
----------

* Patrick Taveirne: *Han-Mongol Encounters and Missionary Endeavors: A History of Scheut in Ordos (Hetao), 1874-1911*, Leuven University Press, 2004, ISBN 90-5867-365-0, s 238.

|  |  |
| --- | --- |
| Oppslagsverk/autoritetsdata | Catholic-Hierarchy
 |
Úslavas kilde.
**Úslava** (tysk: *Uslawa*, også *Bradlawa*, *Ambelsbach*) er en høyre sideelv til Berounka i regionen Plzeň i Tsjekkia.

Úslava springer ut ved den sørøstlige foten av åsen Drkolná (729 m) sørvest for landsbyen Číhaň, i en høyde av 637,2 moh. Det øvre løpet, ovenfor Žinkovy, ble tidligere kalt Bradlava. Elven renner først mot øst. Like sør for landsbyen Hnačov er elven demmet opp (Hnačovský rybník). Herfra svinger den nordover, og renner gjennom byen Plánice. Etter byen Žinkovy svinger den østover igjen, og renner nær slottet Zelená hora, som står på høyden med samme navn nær byen Nepomuk. Nedenfor landsbyen Vrčeň svinger den skarpt mot nordvest, og renner gjennom byene Blovice og Starý Plzenec. Mellom disse byene, i landsbyen Nezvěstice, mottar elven sin største sideelv fra høyre, Bradava. Úslava opprettholder retningen nordvest til munningen i Berounka i Plzeň.

Referanser
----------

1. 1 2  «Wayback Machine» (PDF). *web.archive.org*. Arkivert fra originalen (PDF) 5. oktober 2013. Besøkt 5. juni 2022.

Eksterne lenker
---------------

* (en) Úslava – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** NKC **·** GeoNames **·** GeoNames
 |
**Storeflaumen** var en ekstremflom som rammet Vestlandet 3.–11. desember 1743. Det er den største dokumenterte flommen på Vestlandet og er kalt Vestlandets storofse.

Flommen oppsto etter at det etter kaldt vær i oktober og november med tele i jorda og snø, kom inn mildvær og kraftig regn fra sørvest. Dette utløste mange snøskred og jordskred og flom.

Flommen rammet Vestlandet fra nord for Tingvollfjorden i nord til Ryfylke i sør og var på sitt maksimale natt til 5. desember. Det var isgang i så høytliggende elver som Bøvra i Lom og i Otta i Skjåk. Både i Sauda og på Hellesylt fant elver nye løp. 

I Kinsarvik tok flommen med seg store deler av kirkegården, så likkistene fløt på fjorden. Kinsarvik kirke holdt også på å gå med. I Etne ble ei kirke skylt på sjøen, og ved Voss kirke stod vannet nærmere to og en halv meter opp på veggen.

Over 500 gårder ble skadet. På grunn av flomskadene ble matrikkelskylda (skattegrunnlaget) redusert med 25 % for over 200 gårder for flere år framover.

Referanser
----------

1. 1 2 3  Klimaendringer og store flommer Arkivert 17. april 2012 hos Wayback Machine. – Lars A. Roald, NVE, 27. august 2003
2. 1 2  NVE (2008) *Hydrologisk månadsoversikt - September 2008*[*død lenke*] Norges vassdrags- og energidirektorat, Oslo. Besøkt 30. mai 2013

Eksterne lenker
---------------

* NVE (2008) *Hydrologisk månadsoversikt - September 2008*[*død lenke*] – Norges vassdrags- og energidirektorat
**Upper East Region** er en region i Ghana. Den ligger i den nordøstlige delen av landet, og grenser mot Burkina Faso i nord og Togo i øst. Administrasjonsbyen er Bolgatanga (Bolga). Regionen hadde 1 046 545 innbyggere ved folketellingen i 2010. Landskapet består for det meste av savanne og sahel, og det er et svært tørt klima. 

De største etniske gruppene i regionen er bimoba, bissa, buli, frafra, kantosi, kasem og kusaal. 

Hovednæringsveien er jordbruk, spesielt kveg og kornsorter som hirse, sorghum og ris. Området er også kjent for kunsthåndverk. 

I denne regionen og i Upper West Region brygger man den tradisjonelle drikken pito, som er et søtlig, alkoholsvakt hirseøl. Det selges normalt egne barer, hvor man øser opp til seg selv fra en tønne med en kalebass. Fordi prisen er svært lav, gjerne en liten sum for å drikke så mye man ønsker, er pito svært populært.

Markedet i Bolga har en lang historie. Byen ligger på et sted hvor handelsruten fra Mali kryser ruten fra det nordlige Nigeria, og markedet kunne dermed tilby helt spesielle varer. I dag er det særlig kjent for stråhatter, kurver, lærvarer og tradisjonelle klesplagg.

Flere slaveleirer er bevart, og det er guidede turer som forteller om slaveriets historie i regionen.

Steder i regionen
-----------------

* Bawku
* Bolgatanga
* Navrongo
* Paga
* Paga Nania
* Widnaba

Referanser
----------

1. 1 2  «Population by Region, District, Age Groups and sex, 2010» (PDF). Ghana Statistical Service. Oktober 2012. Arkivert fra originalen (PDF) 3. mars 2016. Besøkt 31. desember 2015.

| * v
* d
* r
Ghanas regioner |
| --- |
| Ashanti **·** Brong-Ahafo **·** Central **·** Eastern **·** Greater Accra **·** Northern **·** Upper East **·** Upper West **·** Volta **·** Western | Ghanas flagg |
| ISO 3166-2:GH |

|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |
**Sarazen World Open** var en profesjonell golfturnering, oppkalt etter Gene Sarazen, som ble avholdt mellom 1994 og 1999. Startfeltet besto hovedsakelig av spillere som hadde vunnet nasjonale åpne mesterskap verden over de foregående to årene.

Turneringen hadde status som *unofficial event* på PGA-touren. De fem første årene var den også en såkalt *special event* på Europatouren, før den i 1999 fikk status som offisiell turnering og talte på Order of Merit. Den ble spilt på Chateau Elan (Legends course) i Braselton i Georgia frem til 1999, da den ble spilt på PGA Catalunya utenfor Barcelona i Spania.

Thomas Nielsen deltok i 1998 etter å ha vunnet Turkish Open på Challenge-touren tidligere samme år.

Vinnere
-------

| År | Vinner | Score | Premiepott ($) | Førstepremie ($) |
| --- | --- | --- | --- | --- |
| 1994 | Ernie Els | 273 | –15 | 1 900 000 | 350 000 |
| 1995 | Frank Nobilo | 216 | –8 | 1 900 000 | 350 000 |
| 1996 | Frank Nobilo | 272 | –16 | 1 900 000 | 342 000 |
| 1997 | Mark Calcavecchia | 271 | –17 | 2 000 000 | 360 000 |
| 1998 | Dudley Hart | 272 | –16 | 2 000 000 | 360 000 |
| 1999 | Thomas Bjørn | 273 | –15 | 600 000 | 100 000 |

Referanser
----------

1. ↑  *Aftenposten* 30. juni 1998

Portal: Golf
**Daniel Heradstveit** (født 4. september 1940 i Hardanger, død 7. februar 2018 i Oslo) var en norsk statsviter og samfunnsforsker.

Heradstveit tok magistergraden i statsvitenskap ved Universitetet i Oslo i 1967 på avhandlingen «Stortingsdebatten om EEC». I 1979 avla han doktorgraden (dr.philos.) med avhandlingen *The Arab-Israeli conflict: psychological obstacles to peace*.

Heradstveit var tilknyttet Norsk utenrikspolitisk institutt (NUPI) fra 1969 hvor han var forsker og senere forskningssjef. Han var instituttets direktør 1979-1981. I 1983–1984 var han gjesteprofessor ved Johns Hopkins-senteret i Bologna og professor II ved Institutt for sammenliknende politikk ved Universitetet i Bergen 1986-1996. Han var tilknyttet Syracuse University i New York fra 2005. I årene 1995–2000 var han rådgiver og politisk analytiker for Statoil.

Heradstveit var ekspert på politiske konflikter og prosesser i Midtøsten. Hans sosialpsykologiske perspektiver basert på inngående intervjuer med politiske leder i Israel og arabiske land var et viktig nybrottsarbeid som fikk internasjonal anerkjennelse. Han studerte også den politiske utvikling i muslimske land utenfor den arabiske verden, særlig i Kaukasus, Sentral-Asia og Tyrkia. I de senere år arbeidet han særlig med og publisert arbeider om Iran. Heradstveit beskjeftiget seg også med retorikk og politisk kommunikasjon og var, sammen med Tore Bjørgo, forfatter av læreboken *Politisk kommunikasjon: Introduksjon til semiotikk og retorikk* (1987). Han var en av de første statsvitere i Norge som tok opp studiet av terrorisme og utga i 1993 boken *Politisk terrorisme*, sammen med Tore Bjørgo.

Daniel Heradstveit var formann i Det Norske Studentersamfund i 1967. Han var bror av NRK-journalisten Per Øyvind Heradstveit (1932–2004).

Referanser
----------

1. ↑   Store norske leksikon, Store norske leksikon-ID Daniel\_Heradstveit[Hentet fra Wikidata]
2. ↑  Dødsannonse - Aftenposten 10. februar 2018
3. ↑  Daniel Heradstveit[*død lenke*] - Store norske leksikon
4. ↑  Daniel Heradstveit - Allkunne, levande leksikon
5. ↑  Nekrolog - Aftenposten 16. februar 2018

Eksterne lenker
---------------

* Presentasjon fra NUPI[*død lenke*]

|  |  |
| --- | --- |
| Oppslagsverk/autoritetsdata | Store norske leksikon **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC
 |
**Anton Julius Sand** (født 24. april 1844 i Nesna, død 16. mai 1916 i Trondhjem) var en norsk lege og politiker.

Han var sønn av legen Fredrik Christian Sand (1813–1871) og hustru Augusta Amalie Francke (1819–1893). Sand vokste opp på Reknes pleiestiftelse for spedalske ved Molde, der faren var direktør. Etter å ha fått sin medisinske embedseksamen arbeidet han en tid sammen med faren. Under den fransk-prøyssiske krig (1870–1871) tjenestegjorde han som militærlege på den tyske siden.

I 1874 ble han lege og direktør for Reitgjerdet pleiestiftelse for spedalske, en stilling han hadde i 41 år. Han ble kjent for sin innsats for pasienter som var smittet av leprabasillen, deriblant ved å løsne litt på den totale isolasjonen de hadde levd under. Han praktiserte også som lege ute i bygda.

Sand var kommunepolitiker i Strinda og kommunens ordfører i 1898. I mange år satt han i styret Sør-Trøndelag Landhusholdningsselskab og Det Kongelige Selskap for Norges Vel. Han eide gårdene Brøset og Granåsen. Den siste kjøpte han i 1878. I 1905 ble han utnevnt til ridder av St. Olavs Orden.

Anton Julius Sand giftet seg 18. januar 1875 med Sophie Augusta Stang (1853–1913), og de hadde 11 barn.

Dr. Sands veg på kanten av Tyholt og Kvilhaugen i det tidligere Strinda, nå Trondheim, er oppkalt etter ham.

Referanser
----------

1. 1 2   www.strindahistorielag.no[Hentet fra Wikidata]
2. 1 2 3 4  Amdal, Paul (16. desember 1922). «Ordførere i Strinda». *Trondhjems Adresseavis*: 6.
3. 1 2 3 4 5  Brissach, Ingrid J. (14. april 2004). «Dr. Sands veg». *Adresseavisen*. Arkivert fra originalen 29. april 2018. Besøkt 28. april 2018.

|  |  |
| --- | --- |
| Oppslagsverk/autoritetsdata | Wikistrinda **·** Historisk befolkningsregister **·** Geni
 |
Kloostrimetsa (rødt) i bydelen Pirita (gul)
Hovedbygg for Tallins botaniske have
**Kloostrimetsa** er et bydistrikt (estisk *asum*) i den estiske hovedstad Tallinn. Distriktet ligger i bydelen Pirita.

Distrikt
--------

Kloostrimetsa («Klosterskogen») er som bydistrikt det tynnest befolkede i byen. Her var det i 2010 bare 81 innbyggere - det dreier seg om et skogsområde. Kloostrimetsa ligger ved elven Pirita (*Pirita jõgi*).

Navnet har sammenheng med at den er et skogareal nær ved ruinene etter det en gang meget innflytelsesrike katolske klosteret Pirita (*Sankta-Birgitta-klosteret*, *Pirita klooster*). Klosteret tilhørte birgittinerordenen, og ble ødelagt under den livlendiske krig på 1500-tallet. 

I Kloostrimetsa ligger Tallinns botaniske have, likeså Tallinns fjernsynstårn på 314 m høyde, og gravlunden Metsakalmistu («Skogsgravlunden») der det ligger mange fra landets prominens.

Eksterne lenker
---------------

* (en) Kloostrimetsa – kategori av bilder, video eller lyd på Commons

|  |  |
| --- | --- |
| Oppslagsverk/autoritetsdata | GeoNames
 |
Klopp over en bekk i Sverige
Steinklopp i Vest-Agder
*Klopp kan også være det samme som «kavlebru»*
*For fotballtreneren se artikkelen om Jürgen Klopp.*
En **klopp** er en eller flere trestammer eller steinheller lagt tvers over et vannløp eller en myr. De er de enkleste broene en kjenner til. Ofte er der spikret bordbiter på toppen, for å holde delene sammen og gjøre det jevnere å gå.

Kloppene ble ofte bygd av lokale materialer, eller slikt en kunne unnvære andre steder. De var lette å vedlikeholde eller erstatte, og en slapp å bygge broer, som krevde stein til fundamenter. Kloppene var tilstrekkelige så lenge det som skulle over bekk eller myrhull var til fots. Mange klopper er nå erstattet med enkle brokonstruksjoner av hensyn til moderne transportmåter på hjul, meier eller belter.

Se også
-------

* Terland klopp

Eksterne lenker
---------------

* (en) Spang – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** GND
 |
**Staf de Clercq** (født **Jeroom Gustaaf de Clercq** 16. september 1884 i Everbeek i Flandern i Belgia, død 22. oktober 1942 i Gent i Belgia) var en flamsk samarbeidspartner med nazistene under den andre verdenskrig, medgrunnlegger og leder av den flamske nasjonalistiske Vlaamsch Nationaal Verbond (VNV).

de Clercq blir kanskje aller mest husket for sine mange fascistiske synspunkter. Han var også en beryktet antisemitt, og hans organisasjon VNV støttet de tyske okkupasjonsmaktene angående identifisering og anholdelse av franske og belgisk jøder for deportasjon til de tyske konsentrasjonsleirene. Han døde i Gent og ble etterfulgt av Hendrik Elias som leder for VNV.

Referanser
----------

1. ↑   ODIS, oppført som Staf De Clercq, ODIS ID PS\_5809[Hentet fra Wikidata]
2. ↑   www.readcube.com, besøkt 30. august 2021[Hentet fra Wikidata]

  


|  |  |
| --- | --- |
| Oppslagsverk/autoritetsdata | Prabook **·** Deutsche Biographie **·** VIAF **·** GND **·** LCCN **·** ISNI **·** BNF **·** BNF (data)
 |

Portal: Andre verdenskrig
**Stadtrandsiedlung Malchow** er en ortsteil i bydelen Pankow i Berlin. Den må ikke forveksles med ortsteilen Malchow i bydelen Lichtenberg.

Historie
--------

Området innenfor dagens ortsteil tilhørte opprinnelig landkommunen Malchow, som ble en orsteil i bydelen Weissensee ved dennes innlemmelse i Stor-Berlin i 1920. Malchow ble delt i 1985 og den gamle landsbykjernen gikk til bydelen Hohenschönhausen. Etter byreformen i 2001 tilhører Stadtrandsiedlung Malchow bydelen Pankow, mens ortsteilen Malchow ble liggende i Lichtenberg.

Geografi
--------

Den nordlige delen av ortsteilen med *Stadtrandpark Neue Wiesen* tilhører Naturpark Barnim som ligger på hver side av delstatsgrensen til Brandenburg. I 2005 ble Berlins andre golfbane åpnet i området.

Ortsteilen ligger vest for Bundesstrasse 2 mellom Weissensee og delstatsgrensen mot Brandenburg. Den egentlige Stadtrandsiedlung ligger sør i ortsteilen og knytter direkte an til Weissensee og Heinersdorf. Nord for Stadtrandsiedlung ligger småhageområdet Märchenland (eventyrlandet), forøvrig er orsteilen ubebygget og i bruk som landbruksområde. Etter Blankenfelde er Malchow den tynnest befolkete av Berlins 95 orsteiler.

* Midlertidige boliger i 1930Midlertidige boliger i 1930
* Marderberg, tidligere Mörderberg på 56,6 moh.Marderberg, tidligere Mörderberg på 56,6 moh.

Eksterne lenker
---------------

* (en) Berlin-Stadtrandsiedlung Malchow – kategori av bilder, video eller lyd på Commons Rediger på Wikidata

Portal: Tyskland

| * v
* d
* r
Ortsteiler i Berlins bydel Pankow |
| --- |
| Stadtwappen Berlin | 
* Blankenburg
* Blankenfelde
* Buch
* Französisch Buchholz
* Heinersdorf
* Karow
* Niederschönhausen
* Pankow
* Prenzlauer Berg
* Rosenthal
* Stadtrandsiedlung Malchow
* Weißensee
* Wilhelmsruh

 | Bezirkswappen Pankow |

|  |  |
| --- | --- |
| Oppslagsverk/autoritetsdata | GeoNames
 |
**Storbjørnvatnet** er en innsjø øverst i Bjørnådalen i Vefsn kommune i Nordland. Litt øst for Storbjørnvatnet ligger Litlbjørnvatnet, som ligger 70 moh. og er 0,12 km². Fra Storbjørnvatnet renner Bjørnåga, ei sideelv til Vefsna, og fra Litlbjørnvatnet renner Litlåga, som munner ut i Bjørnåga ved Alsgården.

10. mai 1940 stod de siste kampene ved Storbjørnvatnet før Vefsndistriktet ble helt okkupert av tyskerne. To nordmenn falt; det er reist et minnesmerke for disse på nordenden av vannet ved E6.

* Graven til bergjeger Martin Krump og Franz Meindl. Foto: Arkiv i NordlandGraven til bergjeger Martin Krump og Franz Meindl. Foto: Arkiv i Nordland
* Graven til bergjeger  Leopold Kugler. Foto: Arkiv i NordlandGraven til bergjeger Leopold Kugler. Foto: Arkiv i Nordland

Referanser
----------

1. 1 2 3  «NVE Atlas». *Vassdrag – Innsjødatabase.*  Norges vassdrags- og energidirektorat. Besøkt 3. august 2015

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
**Terrance Michael Drew**, født 22. november 1976, er en lege og politiker fra Saint Kitts og Nevis som fra 6. august 2022 har vært landets statsminister etter at hans parti fikk flertall i parlamentet ved valget 5. august. Drew er også leder for det sosialdemokratiske partiet *Saint Kitts and Nevis Labour Party*.

Biografi
--------

Han gikk ut fra Clarence Fitzroy Bryant College i 1996 og jobbet en kort periode som lærer. Fra 1998 studerte han medisin ved Universidad de Ciencias Médicas de Villa Clara på Cuba. Etter eksamen dro han tilbake til Saint Kitts og jobbet som almenlege. Han dro senere til Texas og tok eksamen som indremedisiner ved Texas Tech University Health Sciences Center i 2013. Han er fra 2013 medlem av American Board of Internal Medicine.

Drew ble i november 2021 valgt til leder for partiet etter Denzil Douglas som hadde ledet partiet fra 1989. Douglas var også statsminister fra 1995 til 2015 da partiet mistet flertallet i parlamentet.

Dagen etter valget 5. august 2022 hvor partiet fikk flertall, ble Drew valgt til statsminister. Han overtok da etter Timothy Harris som hadde vært statsminister siden 2015. Hans regjering ble tatt i ed 15. august 2022. I tillegg til statsministerposten overtok Drew selv også som finansminister, helseminister, sosialminister og minister for nasjonal sikkerhet og immigrasjon.

Referanser
----------

1. ↑  «Dr Terrance Drew's nomination brings him a step closer in higher service of St Christopher 8». 28. mai 2020.  Parameteren `|website=` støttes ikke av malen. (hjelp)
2. ↑  «SKNVibes | Dr. Terrance Drew specialises in Internal Medicine». www.sknvibes.com.
3. 1 2  «Hon. Dr. Terrance Michael Drew». The Government of St. Kitts and Nevis. Besøkt 4. mars 2023.
4. ↑  «Who am I». drterrancedrew.com.
5. ↑  «New SKN Labour Party Cabinet Sworn-In». The St Kitts Nevis Observer. 15. august 2022.
*For bladet med samme navn, se Terrengsykkel (tidsskrift)*

En hardtail, altså en terrengsykkel med stiv ramme og dempergaffel.
En fulldempet karbonsykkel av Yeti Cycles.
En **terrengsykkel** eller **mountainbike** er en type sykkel som er utviklet spesielt for sykling i forskjellige grader av ulendt terreng, også kjent som terrengsykling. Typiske trekk er mange utvekslinger – oftest 21, 24 eller 27 girs[*når?*] – grove dekk, demping og skivebrems. 

Man kan dele inn syklene i tre hovedgrupper:

* *Helstiv* – udempet sykkel.
* *Hardtail* (engelsk) – sykkel med demping på framgaffel.
* *Fulldempet* – sykkel med dempegaffel og demping på bakhjul.

Terrengsykkelen ble populær på 1990-tallet, både som treningsredskap og som transportmiddel.

Historie
--------

At utviklingen av terrengsykkelen begynte på USAs vestkyst står relativt klart. Den vanligste og kanskje mest troverdige historien handler om en gjeng syklister som begynte å konkurrere mot hverandre nedover Mount Tamalpais (Mt Tam) i Marin County nord for San Francisco i California. Den lille grusveien hadde en strekning på tre kilometer med en fallhøyde på 400 meter. Dette blir nå kalt «mountainbikens fødested».

Man syklet på gamle avdankede Schwinn Excelsior. Rammen var relativt stabil, ballongdekk tok opp noe av støtene, og det var forholdsvis lett å henge på de komponenter man trodde man trengte. Girsystemet tok man fra landevegracere, mens resten tok man stort sett fra BMX-sykler. Modifiserte Schwinn Excelsiors er blitt symbolet for de tidlige offroadsyklene.

Gubbesykkelen fra Schwinn ble bygget om med hovedhensikt å ta seg ned fjellet raskest mulig, såkalt utforsykling. Dessuten var man ute etter å få lav utveksling og mange gir for også å kunne komme seg oppover fjellsiden. Rammene ble forsterket, og man satte på kraftigere bremser, til å begynne med trommelbremser både foran og bak.

Se også
-------

* Terrengsykling
* Rundbane
* Fatbike, en type terrengsykkel

Eksterne lenker
---------------

* (en) Mountain bikes – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND **·** LCCN **·** BNF **·** BNF (data) **·** NKC
 |
Terrengsykling.
**Terrengsykling** er en sport der man sykler i terreng, det være seg med spesielt utrustede terrengsykler, hybridsykler, BMX-sykler eller andre egnede tråsykler.

Terrengsykler
-------------

De fleste terrengsykler har karakteristika som gir robusthet og funksjonalitet på ujevnt underlag: brede knastedekk, kraftige rammerør, kraftige skivebremser, funksjonelle klikkpedaler, dempegaffel og til og med bakdemping. Robustheten medfører at sykler spesielt utviklet for terrengformål ofte kan være noe tyngre enn sykler for bruk på landeveien, men mange av dagens terrengsykler er likevel bygget med deler som gjør dem svært lette.

Typer terrengsykling
--------------------

Terrengsykling kan grovt sett deles opp i følgende kategorier, som hver innebærer forskjellig type terrengsykling og krever forskjellig utstyr, deriblant sykkel, bekledning og sikkerhetsutstyr:

* Rundbane (cross country)
* Maraton (sykkel)
* Utfor (downhill)
* Four-cross
* Parallellslalåm
* Stisykling (all-mountain)
* Frikjøring (freeride)
* Trial/street riding
* Enduro

Vanskelighetsgraden på løypen og treningssfokuset på syklingen er gjerne med på å definere hva slags type terrengsykling man bedriver, for eksempel vil en mindre treningsfokusert form for øvelse kunne omtales som «terrengsykling» heller enn «rundbanesykling», sykling på sti og tøft teknisk terreng opp og ned med større fokus på mestring av de tekniske utfordringene enn på raskest mulig ankomst vil gjerne kalles «stisykling», og sykling i terreng med sterk negativ hellning med spesialsykler vil kalles «utfor» eller «frikjøring», avhengig av konkurranseaspektet.

Terreng
-------

Man kan drive terrengsykling på alle steder som har en form for terreng, for eksempel en gressplen eller i parker, men primært menes det med terrengsykling den form for sykling som gjøres i naturen, for eksempel på grusveier og stier, og typisk i skog, utmark og fjell. Man kan si at det er aspekter ved terrengsykling som har mer til felles med løping i skogen og orientering enn andre former for sykling, som by- eller landeveissykling.

Typiske trekk
-------------

Terrengsykling er primært en individuell sport som krever utholdenhet, teknikk og evne til å klare seg selv. Samtidig arrangerer klubber og andre grupperinger sammenkomster og felles sykkelturer, både som trening og rekreasjon. Siden terrengsyklister gjerne sykler langt bort fra sivilisasjonen må de i stor grad være istand til å klare seg selv. Skulle noe gå i stykker, for eksempel kjedebrekk eller punktering, må syklisten kunne reparere dette på egen hånd. Utfordringene som terrengsyklister kan oppleve har bidratt til å skape en spesiell dynamikk mellom typiske terrengsyklister, som skiller seg fra dynamikken mellom landeveissyklister eller bysyklister.[]

Eksterne lenker
---------------

* (en) Mountain biking – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon
 |
Ymse gavekort
**Gavekort** er kort som kan byttes i varer eller tjenester. Gavekort utstedes ofte på en pengeverdi og kan brukes i stedet for penger ved kjøp av varer eller tjenester. Gavekort kan også gjelde en vare eller en type vare. Gavekort kan ha tidsbegrenset gyldighet. 
Gavekort kan enten være upersonlige og brukes av ihendehaver eller være utstedt til en person. 
Gavekort kan gjelde for handel i én butikk eller hos én tjenesteleverandør eller for en gruppe butikker og/eller tjenesteleverandører. 
Bruksområdet for og varigheten av et gavekort bestemmes av den som utsteder kortet. Gavekort kan være utstedt på papir eller de kan være elektroniske.

Gavekort i Norge
----------------

I Norge kan gavekort være bundet til ulike vilkår. Gavekort kan ha en fastlagt gyldighetstid, slik at kortet bli ugyldig etter en bestemt dato. Dersom en slik gyldighetstid ikke er fastsatt kan utsteder nekte å innløse kort som er eldre enn 3 år. I en undersøkelse som ble gjort av Forbrukerrådet i desember 2013 ble det fastslått at én av ti nordmenn eier minst ett ubrukt gavekort fra året før.

Referanser
----------

1. 1 2  «Gave-kort – en gave til butikken?». Forbrukerrådet. 12. desember 2013. Arkivert fra originalen 11. april 2016. Besøkt 29. mars 2016.
2. ↑  «Lov om foreldelse av fordringer (foreldelsesloven) (LOV-1979-05-18-18).» **(norsk)**. Lovdata. Besøkt 29. mars 2016. «§ 1. (Innledende bestemmelser.) 1. Fordring på penger eller andre ytelser foreldes etter reglene i denne lov når ikke annet er lovbestemt. .. § 2.(Fristens lengde.) Den alminnelige foreldelsesfrist er 3 år.»
**Vretstorp** er et tettsted i Hallsberg kommune i Örebro län i landskapet Närke i Sverige. I 2010 hadde tettstedet 842 innbyggere.

Vretstorp vokste fram som viktig lokalt tettsted da jernbanen ble utbygget fra Hallsberg over Tiveden til Västergötland på slutten av 1800-tallet. Da tettstedet hadde sin storhetstid på begynnelsen av 1900-tallet var det blant annet produksjon av treskeverk i Vretstorp. I dag er Vretstorp en av få områder i Hallsberg kommune som opplever økning i folketallet, og den lokale barneskolen har blitt bygget ut flere ganger.

Vretstorp tilhører kirkesognet Viby församling i Strängnäs stift.

Referanser
----------

1. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 8. april 2016.

  


| * v
* d
* r
Hallsberg kommune i Örebro län i Sverige |
| --- |
|  | Hallsberg **·** Hjortkvarn **·** Pålsboda **·** Sköllersta **·** Vretstorp **·** Östansjö |  |


|  |  |
| --- | --- |
| Oppslagsverk/autoritetsdata | GeoNames **·** MusicBrainz
 |